CELEX: 62022TN0013
Language: da
Date: 2022-01-03 00:00:00
Title: Sag T-13/22: Sag anlagt den 3. januar 2022 — Loutsou mod EUIPO (POLIS LOUTRON)

28.3.2022   
            
            
               DA
            
            
               Den Europæiske Unions Tidende
            
            
               C 138/22
            
         
      Sag anlagt den 3. januar 2022 — Loutsou mod EUIPO (POLIS LOUTRON)
      (Sag T-13/22)
      (2022/C 138/25)
      Processprog: græsk
      
         Parter
      
      
         Sagsøger: Alexandra Loutsou (Thessaloniki, Grækenland) (ved advokat S. Psomakakis)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Oplysninger vedrørende sagen for EUIPO
      
      
         Det omtvistede varemærke: Ansøgning om EU-figurmærket POLIS LOUTRON — registreringsansøgning nr. 18 144 809
      
         Den anfægtede afgørelse: Afgørelse truffet den 20. oktober 2021 af Første Appelkammer ved EUIPO (sag R 544/2020-1)
      
         Påstande
      
      
                  —
               
               
                  Sagen antagelse til realitetsbehandling.
               
            
                  —
               
               
                  Den anfægtede afgørelse annulleres.
               
            
                  —
               
               
                  Det fastslås, at søgsmålet anlagt til prøvelse af afgørelsen truffet af Første Appelkammer ved Den Europæiske Unions Kontor for Intellektuel Ejendomsret (sag R 544/2020-1) vedrørende EU-varemærkeansøgning nr. 18 144 809 er begrundet og kan antages til realitetsbehandling.
               
            
                  —
               
               
                  Retsakt nr. L 110 af 8. november 2019 med begrundelsen for afslaget på varemærkeandsøgning nr. 18 144 809 annulleres delvist, og følgelig efterkommes den omhandlede ansøgning i sin helhed, og det omhandlede varemærke registreres i de påberåbte klasser som kendetegn for sagsøgerens virksomheds varer og tjenesteydelser på Den Europæiske Unions område.
               
            
                  —
               
               
                  Retsakt nr. L 123 af 20. januar 2020 om afslag på varemærkeansøgning nr. 18 144 809 annulleres delvist, og følgelig efterkommes den omhandlede ansøgning i sin helhed, og det omhandlede varemærke registreres i de påberåbte klasser som kendetegn for sagsøgerens virksomheds varer og tjenesteydelser på Den Europæiske Unions område.
               
            
                  —
               
               
                  Den Europæiske Unions Kontor for Intellektuel Ejendomsret tilpligtes at registrere varemærket POLIS LOUTRON i alle de påberåbte klasser og for samtlige påberåbte varer og tjenesteydelser.
               
            
                  —
               
               
                  EUIPO tilpligtes at betale sagsomkostningerne.
               
            
         Anbringende
      
      I den anfægtede afgørelse er bestemmelserne i artikel 7, stk. 1, litra b) og c), i Europa-Parlamentets og Rådets forordning (EU) 2017/1001 af 14. juni 2017 om EU-varemærker fortolket og anvendt fejlagtigt, for så vidt som det omhandlede varemærke hverken er beskrivende eller savner fornødent særpræg, og der derfor ikke foreligger nogen begrundelse for at give afslag på at registrere varemærket i de omhandlede klasser for de varer og tjenesteydelser, der henhører under disse klasser.